Rugāju pagasts

**Rugāju pagasts** () ir lielākā no Balvu novada administratīvajām teritorijām. Robežojas ar sava novada Lazdukalna, Kubulu, Balvu, Bērzkalnes un Vectilžas pagastiem, Madonas novada Indrānu pagastu un Gulbenes novada Daukstu, Stradu un Litenes pagastiem. Pagasta centrs atrodas Rugājos.

## Daba
[thumb|200px|[Pededzes upe pagasta rietumos]]
Atrodas Austrumlatvijas zemienē — austrumu daļu aizņem Adzeles pacēlums bet rietumu daļu — Lubāna līdzenums. Augstākā vieta pagastā — 126,8 m vjl.

### Hidrogrāfija
#### Upes
* Pededze
* Bolupe
** Dūrupe
** Pokratiņa
*** Avotiņa
** Teterupe
** Vārniene
*** Sudarbe

#### Ezeri
* Lazdags — daļa atrodas Stradu pagastā, kopplatība 148&nbsp;ha
* Kalnis — daļa atrodas Stradu un Litenes pagastos, kopplatība 120&nbsp;ha
* Ilganču ezers (26,6 ha)
* Pokratas ezers (25 ha)
* Boževas ezers (22,6 ha)

#### Purvi
Pagasta dienvidu daļā iestiepjas Šņitkas purva ziemeļu daļa — Raganas purvs. Tālāk ziemeļrietumos atrodas Reibānu purvs (714 ha).

## Vēsture
thumb|Rugāju vidusskola (pēc 1930).
Pagasta teritorija vēsturiski vēsturiski ietilpusi Viļakas traktā un Ludzas apriņķī un bija daļa no Balvu pagasta. Pēc 1920. gada agrārās reformas vēlākajā Rugāju pagastā esošā Balvu muižas daļa sadalīta 811 vienībās ar kopplatību 3689 ha. Rugāju pagasts izveidots 1922. gadā, atdalot to no Balvu pagasta. 1924. gadā Rugāju pagastu iekļāva jaunizveidotajā Jaunlatgales apriņķī (no 1938. gada – Abrenes apriņķis). 1938. gadā pagasta platība bija 372,9 km². 

Pēc Abrenes aneksijas un Viļakas apriņķa izveides 1945. gadā pagasta teritorijā izveidoja Daugasnes, Dreimaņu, Kraukļu, Medņu, Pakratu, Rugāju un Teteru ciema padomes, bet pagastu 1949. gadā likvidēja. Pēc Balvu rajona izveides Rugāju ciemam 1954. gadā pievienoja Dreimaņu un Pakratu ciemus, 1961. gadā — Kraukļu un Daugasnes ciemu padomju saimniecības "Rugāji" un kolhoza "Blāzma" teritoriju. 1965. gadā Rugāju ciema p/s "Lazdukalns" teritoriju pievienoja Lazdukalna ciemam. 1971. gadā Rugāju ciemam pievienoja lielāko daļu likvidētā Kraukļu ciema teritorijas. 1977. gadā pievienoja likvidētā Daugasnes ciema teritoriju, bet daļu Rugāju ciema teritorijas iekļāva Tilžas ciemā.

1990. gadā ciemu reorganizēja par pagastu. 2009. gadā, apvienojot ar Lazdukalna pagastu, izveido Rugāju novadu. 2021. gadā Rugāju novadu iekļāva Balvu novadā, atjaunojot pagastus.

## Pašvaldība
Rugāju pagasta priekšsēdētāja no 2021. gada ir Sandra Kapteine (vēlētāju apvienība "Vienoti novadam").

## Izglītība un kultūra

### Valsts aizsargājamie kultūras pieminekļi
thumb|250px|Bijusī Rugāju pagastmāja, tagadējais pasts
* Nr. 286: Sūra apmetne — Bolupes labajā krastā pie Sūra attekas
* Nr. 287.: Medņu senkapi — Medņos pie Vārnienas upes tilta
* Nr. 288.: Melnolīdumu viduslaiku kapsēta (Kara kapi) — Melnolīdumos, Vārnienas upes krastā
* Nr. 289.: Dzirnavsalas apmetne — Mieriņos, Pededzes vecupes labajā krastā, Dzirnavsalas rajonā
* Nr. 290.: Čušļu senkapi (Kara kapi) — pie Čušļu kapsētas
* Nr. 291.: Mašķu senkapi (Kara kapi) — pie Mašķiem
* Nr. 297.: Ķeibenieku senkapi (Kara kapi) — pie Tilžas pagasta Ķeibeniekiem
* Nr. 292.: Vēžu senkapi — pie Vēžiem
* Nr. 293.: Aizstirnes senkapi (Vecie kapi) — starp Aizstirni un Mazezeriņu
* Nr. 2855.-2857.: Zenona Čudarāna, Anastāsijas Losānes, Annas Lužas sētas — Baldonēs (19. gadsimta vidus-20. gadsimts)
* Nr. 2858.: Zemnieku sēta "Bērzulejas"	— Bērzulejās (20. gadsimta sākums)
* Nr. 2859.: Daudzenes tvaika dzirnavas	— Daudzenē (20. gadsimta sākums)
* Nr. 2860.: Andzelmas Limanānes sēta — Nagļos	(19. gadsimta otrā puse - 20. gadsimts)
* Nr. 8320.: Nagļu (Reibānu) kapu kapliča — pie Lubānas novada robežas (19. gadsimta beigas)
* Nr. 2861.: Pokratas kapu kapliča — pie Rugāju-Tilžas ceļa (1930. gadi)
* Nr. 2862.: Rugāju pagasta valdes ēka — Rugājos (1930. gadi)
* Nr. 2863.: Rugāju pareizticīgo baznīca — Rugājos (1913).

## Iedzīvotāji
Iedzīvotāju nacionālais sastāvs: latvieši — 84,9%, krievi — 12,3%, ukraiņi — 0,8%, citas tautības — 2%.

### Iedzīvotāju skaita izmaiņas
Esošajās robežās, pēc CSP datiem.

### Apdzīvotās vietas
Aizstirne, Anenhofa, Biškāni, Cūkusola, Čušļi, Daudzine, Daugasne, Dekšņi, Dubļukolns, Dzeņi, Dziesnieki, Griestiņi, Grūzīši, Egļusala, Forsteja, Kaņepiene, Kozupe, Krampiņas, Kraukļova, Līči, Mazpokrota, Medņi, Mieriņi, Nagļi, Niedrumala, Oparnieki, Pērtupe, Pliksna, Pokrota, Riekstusala, Rimstavas, **[[Rugāji]]**, Sebeži, Silinieki, Stradi, Strautiņi, Strazdiņi, Teteri, Tikaiņi, Trekņi, Upatnieki, Zeltiņi,  Žeivenieki.

### Ievērojamas personības
Rugāju pagastā ir dzimuši un/vai dzīvojuši:
* Jānis Leo Briedītis (1922—2007), trimdas gleznotājs, grafiķis un tēlnieks
* Tālis Matīss (1904—1985), operdziedātājs, populārās mūzikas dziedātājs

## Saimniecība
### Transports
Pagastu šķērso 1. šķiras valsts autoceļi Rēzekne-Gulbene (P36), Balvi-Kapūne (P47) un Kārsava-Tilža-Dubļukolns (P48).

## Atsauces